**Ministru kabineta rīkojuma projekta “Grozījumi Ministru kabineta 2017.gada 23.augusta rīkojumā Nr.448 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 34.0 versija)”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Rīkojuma projektu tiek mainīts Veselības ministrijas (turpmāk - VM) īstenotā Eiropas Reģionālās attīstības fonda (turpmāk – ERAF) līdzfinansētā projekta Nr.2.2.1.1/17/I/028 “Veselības ministrijas un padotības iestāžu IKT centralizācijas atbalsts” (turpmāk – Projekts) apraksts un tvērums, izslēdzot atsevišķas paredzētās darbības, un tiek samazināts tam piešķirtā finansējuma apjoms.Rīkojuma projekts stāsies spēkā pēc tā pieņemšanas Ministru kabineta (turpmāk – MK) sēdē. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. MK 2015.gada 17.novembra noteikumi Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4. punkts.
2. MK 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta “Veselības ministrijas un padotības iestāžu IKT centralizācijas atbalsts” apraksts (kopsavilkums) apstiprināts ar MK 2017.gada 23.augusta rīkojumu Nr.448 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 34.0 versija)” (turpmāk – MK rīkojums Nr. 448), nosakot minētā Projekta darbības, īstenošanas laiku un finansējuma kopējo apjomu.Vienošanās Nr.2.2.1.1/17/I/028 starp VM un Centrālo finanšu un līgumu aģentūru(turpmāk - CFLA) par Projekta īstenošanu tika noslēgta 2018.gada 16.martā, nosakot sākotnējo Projekta darbību īstenošanas laiku – 26 mēneši, t.i. līdz 2020.gada 15.maijam, Projekta finansējuma kopējo apjomu – 3 500 000,00 *euro*. Vienošanās ar CFLA grozījumu rezultātā Projekta īstenošanas termiņš tika pagarināts, nosakot Projekta darbību īstenošanas laiku – 36  mēneši, t.i. līdz 2021.gada 15.martam, ņemot vērā uz Projektu attiecināmās neatbilstoši veiktās izmaksas – Projekta finansējuma kopējo apjomu – 3 498 211,36 *euro*.Atbilstoši Vienošanās Nr.2.2.1.1/17/I/028 aktuālajai redakcijai Projektā bija paredzētas tādas darbības kā:* VM un padotības iestāžu IKT infrastruktūras arhitektūras pielāgošana centralizēto IT sistēmu ieviešanai un migrācijas nodrošināšana;
* Centralizētas VM un padotības iestāžu drošības komponentes ieviešana;
* Centralizētas resora dokumentu vadības sistēmas ieviešana;
* Centralizētas resora finanšu resursu un saimniecisko resursu vadības sistēmas ieviešana;
* Centralizētas resora datu uzkrāšanas, analīzes un publicēšanas sistēmas ieviešana;
* Centralizētas resora klientu atbalsta informācijas sistēmas ieviešana;
* Centralizētas projektu vadības sistēmas ieviešana.

 Projekta norisi būtiski ietekmēja vairāki faktori, kā rezultātā Projektā iestājās risks tā ietvaros plānoto darbību realizēšanu nepagūt īstenot Projektā paredzētajā laikā un/vai apjomā:1) riski, kas saistīti ar veiktajiem iepirkumiem elektronisko iepirkumu sistēmā (turpmāk – EIS), kā rezultātā tika anulēti VM veiktie darījumi (VM/2018/75 un VM/2018/105), kā arī izbeigti VM veiktie darījumi (VM/2018/73 un VM/2018/106), panākot  izlīgumu par naudas atmaksu.Saistībā ar Projektā veiktajām darbībām un veiktajiem iepirkumiem EIS 2019.gadā maijā tika konstatēts, ka EIS pieejamo produktu un pakalpojumu izplatīšanā ir saskatāmas negodīgas konkurences vai aizliegtas vienošanās pazīmes pakalpojumu sniedzēju starpā. Un, balstoties uz piesaistīto ekspertu sniegto atzinumu, VM vērsās Valsts policijā (2019.gada 29.maija vēstule Nr.01-18.2/2273) ar lūgumu izvērtēt ekspertu sniegto informāciju un savas kompetences ietvaros lemt par nepieciešamo turpmāko rīcību. Valsts policija 2019.gada 30.septembrī uzsāka kriminālprocesu Nr.11514003619 pēc piederības pie noziedzīga nodarījuma grupas objekta saskaņā ar Krimināllikuma XVIII nodaļu, par iespējamām pretlikumīgām darbībām Projektā, EIS iegādājoties Owitech licences un pakalpojumus. Tā rezultātā tika apturēta uzsākto darbību īstenošana, noslēgto līgumu izpilde, kā arī, lai mazinātu ERAF finansējumam neatbilstošu izdevumu riskus, VM veica izvērtējumu par ierosināto kriminālprocesu un iespējamo pārkāpumu ietekmi, izvērtēja citus iepirkumus un īstenotās darbības, uz laiku liedzot iespēju rīkot turpmākos iepirkumus.2) Valstī izsludinātā ar Covid-19 izplatību saistītā ārkārtējā situācija (MK rīkojums Nr. 103 “Par ārkārtējās situācijas izsludināšanu” (12.03.2020.)), kas būtiski ietekmēja Projekta vadības komandas, kā arī pārējā Projekta realizācijā iesaistītā personāla darbu. Lai operatīvi risinātu ar Covid-19 izplatību saistītos jautājumus, būtiski mainījās Projektā iesaistīto darbinieku darba noslodze un prioritātes. Tika atceltas Projekta sanāksmes, darba grupas un citas aktivitātes, gan VM, gan resora iestādēs saistībā ar darba organizācijas un prioritāšu izmaiņām ievērojami pieauga informācijas un komunikācijas tehnoloģiju (turpmāk – IKT) speciālistu noslodze, ievērojami ierobežojot viņu spēju paralēli iesaistīties Projekta aktivitāšu realizācijā. Līdzīgā saspringtā situācijā ilgstoši darbojās arī pārējie Projekta aktivitātēs iesaistītie darbinieki. Ņemot vērā, ka līdz ar Covid-19 pandēmiju visā veselības aprūpē mainījās gan pakalpojumu organizācijas, gan sniegšanas principi, radās ne mazums jaunu izaicinājumu, kas speciālistiem bija jārisina operatīvi. Šīs situācijas rezultātā pilnvērtīgi iesaistīties atsevišķu Projekta darbību īstenošanā nebija iespējams, plānotās aktivitātes, t.sk. iepirkumu dokumentācijas izstrāde un jaunu iepirkumu veikšana, tika aizkavētas.3) Tāpat, ņemot vērā, ka ārkārtas situācija valstī ir pasludināta atkārtoti, pieaugošā saslimstība ar COVID-19 joprojām ietekmē resora, it īpaši VM personāla noslodzi operatīvo jautājumu risināšanā.4) VM sagatavotie precizējumi detalizētajā Projekta aprakstā, t.sk. sniedzot priekšlikumu Projekta pagarinājumam līdz 76 mēnešiem, kas tika iesniegti Vides aizsardzības un reģionālās attīstības ministrijai (turpmāk – VARAM) 2020. gada 30.septembrī (vēstule Nr. 01-43.1/4911), netika saskaņoti.Rezultātā tika izvērtētas iespējas Projekta ietvaros plānotās darbības realizēt Projektā paredzētajā laikā un apjomā, kā arī tika izvērtēta Projektā plānoto darbību īstenošanas lietderība atbilstoši aktuālajai situācijai kopējā IKT arhitektūrā, ņemot vērā VARAM iecerētos valsts koplietošanas IKT infrastruktūras pakalpojumus un norādījumus.Secināts, ka ņemot vērā, ka līdz Projekta īstenošanas termiņa beigām (2021. gada 15.marts) uzskaitīto darbību ieviešanu pilnā apmērā nav iespējams paveikt, un, lai izvairītos no prasībām neatbilstoša pakalpojama izstrādes un ar to saistītajiem riskiem, ir lietderīgi šobrīd mainīt Projekta tvērumu, no Projekta izslēdzot tādu darbību īstenošanu kā:* Centralizētas VM un padotības iestāžu drošības komponentes ieviešana;
* Centralizētas resora datu uzkrāšanas, analīzes un publicēšanas sistēmas ieviešana;
* Centralizētas resora klientu atbalsta informācijas sistēmas ieviešana;
* Centralizētas projektu vadības sistēmas ieviešana.

Rīkojuma projekts paredz MK rīkojumā Nr. 448 šādu grozījumu:* samazināt Projekta izmaksas no 3 500 000 *euro* uz 1 544 765 *euro* un Projektā izveidoto informācijas sistēmu un infrastruktūras uzturēšanas izmaksas no 350 000 *euro* uz 143 696 *euro* gadā.

Rīkojuma projekts paredz MK rīkojumā Nr. 448 izteiktajā Projekta aprakstā šādus būtiskākos grozījumus: 1. izteikt jaunā redakcijā:
	1. Projekta virsmērķi - uzlabot Veselības ministrijas un Veselības ministrijas padotībā esošo iestāžu darbību, nodrošinot lietotājiem draudzīgākus iekšējos elektronizētos pakalpojumus, uzlabojot resora darbības efektivitāti un radot priekšnosacījumus publiskās pārvaldes rīcībā esošās informācijas plašākai izmantošanai;
	2. Projekta mērķus:
* M1: Resora informācijas aprites un lēmumu pieņemšanas procesu pilnveidošana, izveidojot vienotu dokumentu vadības sistēmu un kopdarbības un informācijas apmaiņas vidi.
* M2: Nozares informācijas pieejamības un izmantošanas uzlabošana, izveidojot resorā vienotu resursu vadības sistēmu t.sk. budžeta vadības risinājumu.
* M3: Resora iestāžu IS darbināšanai un attīstībai nepieciešamās IKT infrastruktūras nodrošināšana efektīvā, valsts un resora IKT politikām atbilstošā veidā.
1. No Projekta izslēgt:
	1. mērķi “Resora IKT pārvaldības uzlabošana, tādējādi palielinot IKT atbalsta efektivitāti un kvalitāti, izveidojot atvērtu iekšējo lietotāju atbalsta platformu, ieviešot ar to saistītos procesus un procedūras”;
	2. svītrot Projekta rezultāta rādītājus “Resora IKT cilvēkresursu optimizācijas apmērs attiecībā pret 2016.gada rādītājiem” un “Resora izmaksu samazinājums IKT infrastruktūras un informācijas sistēmu uzturēšanai attiecībā pret 2016.gada rādītājiem”;
	3. Projekta darbības:
* Centralizētas VM un padotības iestāžu drošības komponentes ieviešana;
* Centralizētas resora datu uzkrāšanas, analīzes un publicēšanas sistēmas ieviešana;
* Centralizētas resora klientu atbalsta informācijas sistēmas ieviešana;
* Centralizētas projektu vadības sistēmas ieviešana.

Atbilstoši jaunajam Projekta tvērumam Projekta mērķu sasniegšanai plānotas šādas darbības:1. Resora informācijas aprites un lēmumu pieņemšanas procesu pilnveidošana, izveidojot vienotu dokumentu vadības sistēmu un kopdarbības un informācijas apmaiņas vidi.
2. Nozares informācijas pieejamības un izmantošanas uzlabošana, izveidojot resorā vienotu resursu vadības sistēmu, kā arī budžeta vadības risinājumu.
3. Resora iestāžu informācijas sistēmu darbināšanai un attīstībai nepieciešamās informācijas un komunikācijas tehnoloģiju (turpmāk – IKT) infrastruktūras nodrošināšana efektīvā, valsts un resora IKT politikām atbilstošā veidā.

Jaunajā Projekta tvēruma darbības (kopumā) nodrošina līdz šim Projektā realizēto līdzvērtīgo darbību plānoto mērķu (rezultātu, iznākumu) sasniegšanu un neparedz ieviesto risinājumu nomaiņu. Projekta ietvaros paredzēta atsevišķu nozares datu kopu apkopošana un pārveidošana, nodrošinot iespēju analizēt šos datus ar atbilstošiem analīzes (Business Intelligence) rīkiem, tādejādi padarot šīs datu kopas pieejamas atkalizmantošanai un koplietošanai resora ietvaros. Projekta ietvaros nav paredzēta tieša datu integrāciju izveide ārpus nozares informācijas sistēmām. Projekta ietvaros nav paredzēta datu publiskošana, izmantojot atvērto datu portālu.Detalizētā Projekta apraksta grozījumi ir saskaņoti ar VARAM.Projekta tvērums, t.sk finanšu līdzekļi, ir samazināti, atbilstoši precizējot virsmērķi un mērķus, un visas jaunā tvēruma darbības tiks īstenotas, kā arī ieviestos risinājumus tiek plānots izmantot vismaz piecus gadus no Projekta noslēguma maksājuma apstiprināšanas Centrālajā finanšu un līgumu aģentūrā, neradot riskus atmaksāt no Eiropas Reģionālās attīstības fonda saņemtos līdzekļus. Tādejādi grozījumi nav uzskatāmi par būtiskiem attiecībā uz atbilstību Eiropas Parlamenta un Padomes Regulas (ES) Nr.1303/2013[[1]](#footnote-2) 71.panta regulējumam.Mainot Projekta tvērumu, īstenotais Projekts atbilst Projekta iesniegumu vērtēšanas kritērijiem.MK rīkojuma grozījumi tiek papildināti ar protokollēmumu, kurā VARAM līdz 2021. gada 1. maijam jāveic grozījumi 2020. gada 15. jūlija rīkojumā Nr. 374 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam”, lai precizētu VM projektam “Veselības ministrijas un padotības iestāžu IKT centralizācijas atbalsts” norādīto plānotā finansējuma apjomu. |
| 3. | Projekta izstrādē iesaistītās institūcijas un publiskas personas kapitālsabiedrības | VM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti (fiziskas personas, juridiskas personas), valsts pārvalde.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam nav ietekmes uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 166 550 | 0 | 7084 | 0 | 7084 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 166 550 |  | 7084 |  | 7084 |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 194 691 | +136 612 | 7084 | +136 612 | 7084 | +136 612 | +136 612 |
| 2.1. valsts pamatbudžets | 194 691 | +136 612 | 7084 | +136 612 | 7084 | +136 612 | +136 612 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 28 141 | -136 612 |  | -136 612 |  | -136 612 | -136 612 |
| 3.1. valsts pamatbudžets | 28 141 | -136 612 |  | -136 612 |  | -136 612 | -136 612 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  +136 612 | 0 |  +136 612 | 0 |  +136 612 |  +136 612 |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Mainot Projekta tvērumu, Projekts tiks realizēts par 1 544 765 *euro* (ERAF finansējums –1 313 050 *euro* apmērā un valsts budžeta finansējums –231 715 *euro* apmērā). Tādējādi Projekta kopējās izmaksas tiek samazinātas no sākotnēji plānotajām izmaksām par 1 955 235 *euro* (ERAF finansējums – 1 661 950 *euro* apmērā un valsts budžeta finansējums – 293 285 *euro* apmērā).Projektā ieviesto informācijas sistēmu uzturēšanas izmaksas 2021.gadā un turpmāk ik gadu plānotas 143 696 *euro* apmērā, ko veido papildu valsts budžeta pieprasītais finansējums 136 612 *euro* apmērā un 7 084 *euro* no VM budžeta apakšprogrammā 97.00.00 pieejamiem līdzekļiem resursu vadības sistēmas “Horizon” uzturēšanai. Plānoto uzturēšanas izmaksu sadalījums - resursu vadības sistēmas “Horizon” uzturēšanai – 73 739,82 *euro* un dokumentu vadības sistēmas “Namejs” uzturēšanai – 69 956,15 *euro*.Uzturēšanas izmaksas veido: iegādāto licenču uzturēšana un atjaunināšana, izstrādāto un ieviesto informācijas sistēmu, to konfigurāciju un izveidoto integrācijas risinājumu uzturēšana. Noteiktais uzturēšanas izmaksu apjoms balstās uz lietojumprogrammatūras licenču uzturēšanas un nomas izmaksām, kas noteiktas, vadoties no Elektronisko iepirkumu sistēmas datiem, kā arī uz izstrādāto un ieviesto lietojumprogrammatūru un integrācijas risinājumu uzturēšanas izmaksām, kas atbilstoši no veikto darbu izmaksām sastāda 10% - lietojumprogrammatūrai, 15% - integrācijas risinājumiem.2021. gadā saskaņā ar valsts budžetu kārtējam gadam VM budžetā plānotie izdevumi ir 194 691 *euro*, ko veido Projekta kopējās izmaksas 187 607 *euro* (ERAF finansējums – 159 466 *euro* apmērā un valsts budžeta finansējums – 28 141 *euro* apmērā) un uzturēšanas izmaksas 7084 *euro.*Saskaņā ar valsts budžetu kārtējam gadam VM budžetā paredzētie ieņēmumi ir 166 550 *euro*, ko veido ERAF finansējums 159 466 *euro* un finansējums uzturēšanas izmaksām 7084 *euro* apmērā.Izmaiņas kārtējā gadā, salīdzinot ar valsts budžetu kārtējam gadam, tiek plānoti papildus 136 612 *euro* uzturēšanas izmaksām.Projekta ietvaros veiktie izdevumi:***No 2018.*** ***gada līdz 2020.*** ***gadam:***2018. gadā – 676 053 *euro* (ERAF finansējums – 574 645 *euro* apmērā un valsts budžeta finansējums – 101 408 *euro* apmērā), 2019. gadā – 411 157 *euro* (ERAF finansējums – 349 483 *euro* apmērā un valsts budžeta finansējums – 61 674 *euro* apmērā), 2020. gadā – 269 948 *euro* (ERAF finansējums – 229 456 *euro* apmērā un valsts budžeta finansējums – 40 492 *euro* apmērā).***2021.*** ***gads:***Projekta īstenošanai piešķirtais finansējums 2021. gada valsts budžetā 187 607 *euro* (ERAF finansējums –159 466 *euro* apmērā un valsts budžeta finansējums –28 141 *euro* apmērā).VM ir saskaņojusi ar VARAM Projekta ietvaros ieviesto informācijas sistēmu uzturēšanas izdevumus. Pamatojoties uz VARAM vēstulē Nr. 1-132/5738 (29.06.2020.) “*Par projekta “Veselības ministrijas un padotības iestāžu IKT centralizācijas atbalsts” ietvaros izveidoto informācijas sistēmu uzturēšanas izmaksām”* sniegto atzinumu par Projekta ieviesto risinājumu papildus uzturēšanas izdevumiem, VM ar vēstuli Nr. 01-13FM-1/396 (21.01.2021.) *“**Par pamatbudžeta apropriācijas pārdali”* lūgusi Finanšu ministrijai veikt apropriācijas pārdali 136 612 *euro*apmērā uz VM budžeta programmu 97.00.00 “Nozares vadība un politikas plānošana”, lai nodrošinātu Projekta ietvaros izveidoto informācijas sistēmu un infrastruktūras risinājumu uzturēšanu.Kā arī VM iesniegs priekšlikumus izmaiņām valsts pamatbudžeta bāzes izdevumos 2022.-2024.gadam, paredzot papildus finansējumu  Projekta ietvaros izveidoto informācijas sistēmu un infrastruktūras risinājumu uzturēšanai 136 612 *euro* ik gadu likumprojekta “Par valsts budžetu 2022.gadam” un  likumprojekta “Par vidējā termiņa budžeta ietvaru 2022., 2023. un 2024.gadam”  izstrādes procesā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests, Zāļu valsts aģentūra, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

Veselības ministrs D.Pavļuts

Vīza: valsts sekretāre D. Mūrmane-Umbraško

Lūkina 67876023

ieva.Lukina@vm.gov.lv

Bērtulsone 60008321

iveta.bertulsone@vm.gov.lv

1. Eiropas Parlamenta un Padomes 2013.gada 28.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 [↑](#footnote-ref-2)